
REFERAT

privind aprobarea Planului Urbanistic de Detaliu „Zonă de locuit şi funcţiuni complementare” parcela cad. A 1506/8, intravilan Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere documentaţia înregistrată cu nr. U32008-002669/20.05.2008,  completată cu nr. U22008-004074/18.06.2008 şi nr. U22008-005230/14.08.2008, prin care se solicită avizarea din punct de vedere urbanistic a Planului Urbanistic de Detaliu „Zonă de locuit şi funcţiuni complementare” parcela cad. A 1506/8, intravilan Timişoara.

Având în vedere prevederile Certificatului de Urbanism nr. 3523/29.06.2006 prelungit până la data de 28.06.2008;
Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Zonă de locuit şi funcţiuni complementare” parcela cad. A 1506/8, intravilan Timişoara.
Documentaţia este iniţiată de beneficiarul documentaţiei Todeci Constantin şi elaborată de S.C. ICEBERG S.R.L., proiect nr. UTmD 119/07.
Terenul studiat prin prezenta documentaţie este situat în partea est a oraşului, zona Calea Buziaşului – Calea Urseni, în intravilanul extins al municipiului Timişoara.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Conform PUG Timişoara aprobat prin HCL 157/2002, prelungit cu HCL 139/2007 şi P.U.Z. “Calea Urseni – Calea Buziaşului”, Timişoara aprobat prin HCL 50/1999, terenul are destinaţia de zona rezidenţială cu funcţiuni complementare, în regim de P, P+2E.
Prin prezentul Plan Urbanistic de Detaliu „Zonă de locuit şi funcţiuni complementare” parcela cad. A 1506/8, intravilan Timişoara nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.

Terenul studiat, în suprafaţă totală de 13.200 mp, este înscris în C.F. nr. 142462  Timişoara, nr. cadastral A 1506/8, fiind proprietatea beneficiarului Todeci Constantin.  
Prin documentaţie se propune parcelarea terenului într-un număr de 12 parcele din care 10 parcele destinate construirii de locuinţe, o parcelă destinată construirii unor clădiri cu funcţiunea de servicii şi o parcelă destinată zonelor verzi unde se propune spre amenajare locuri de joacă pentru copii. Parcelele destinate locuirii au suprafeţe cuprinse între 650mp şi 1000mp.
Deservirea parcelelor din punct de vedere a circulaţiilor, auto şi pietonală este prevăzută în corelare cu documentaţiile de urbanism aprobate anterior ce au preluat trama majoră aprobată prin PUZ „Calea Urseni – Calea Buziaşului”, în conformitate şi cu avizul Comisiei de Circulaţie nr. TH2008-003615/08.05.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunilor propuse exclusiv pe parcelele nou constituite, în conformitate cu Anexa 2 din R.L.U. aferent P.U.G. şi doar după ce drumurile propuse prin documentaţie vor fi domeniul public.
Indicii propuşi prin documentaţie sunt: 

pentru funcţiunea de locuire 


pentru funcţiunea de servicii
POT max = 35% 



POT max = 40% 

CUT max = 1,5 



CUT max = 2
Regim de înălţime max. S/D+P+2E+Er/M
Spatii verzi compacte min. 5% din suprafaţa terenului studiat

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu „Zonă de locuit şi funcţiuni complementare” parcela cad. A 1506/8, intravilan Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 
Având în vedere referatul Direcţiei Urbanism din cadrul Primăriei Municipiului Timişoara, lăsăm la aprecierea Consiliului Local Timişoara oportunitatea realizării obiectivului prezentat în acest referat.

